4. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Δ.6350 της 12/28 Ιουν.1967 (ΦΕΚ  Β΄424) Περί εξουσιοδοτήσεως των Τελωνειακών Αρχών δια την απ’ ευθείας παράδοσιν εις ελευθέραν χρήσιν ειδών εις τους εν Ελλάδι εμπειρογνώμονας. Έχοντες υπ’ όψιν τας διατάξεις: 1)Του άρθρ.6 του Α.Ν.881/49 «περί Τελωνειακών και δασμολογικών τινών διατάξεων». 2)Του άρθρ.6 της δια του Νομ.412/47 κυρωθείσης συμβάσεως «περί προνομίων και ασυλιών των Ηνωμένων Εθνών». Σελ.440,02 Τεύχος 313-048 3)Του άρθρ.14 του Ν.Δ.2473/53 «περί ιδρύσεως Ελληνικού Κέντρου παραγωγικότητος και ρυθμίσεως θεμάτων Τεχνικής Βοηθείας», αποφασίζομεν: Εξουσιοδοτούμεν τας Δ/νσεις Τελωνείων Πειραιώς, Αθηνών, Θεσ/νίκης, Αερολιμένος Αθηνών και την Υπηρεσίαν Τελωνειακών Ερευνών, όπως από της ισχύος της παρούσης αποφαίνωνται ούτοι περί της συνδρομής των προϋποθέσεων δια την εις ελευθέραν χρήσιν, συμφώνως προς τας ρηθείσας ως άνω διατάξεις του άρθρ.6 της δια του Νόμ.412/47 κυρωθείσης συμβάσεως «περί προνομίων και ασυλιών των Ηνωμένων Εθνών» και του άρθρ.14 του Ν.Δ.2473/53, παράδοσιν των μέσω της οικείας αυτών Τελωνειακής Αρχής εισαγομένων ειδών οικοσκευής και επιβατικών αυτοκινήτων, υπό των εμπειρογνωμόνων των ανηκόντων εις τον Ο.Η.Ε. ως και υπό των λοιπών εμπειρογνωμόνων των εργαζομένων εν Ελλάδι, δυνάμει συμβάσεως μεταξύ των Ηνωμένων Εθνών και της Ελληνικής Κυβερνήσεως. Δια της κατά τ’ ανωτέρω εις ελευθέραν χρήσιν παράδοσιν των περί ων πρόκειται ειδών, δέον όπως προσάγωνται τ’ ακόλουθα δικαιολογητικά: 1)Αίτησις των ενδιαφερομένων εν η ν’ αναγράφωνται πλήρως τα στοιχεία της ταυτότητος αυτών, η ιδιότης τούτων, ο τόπος της εν Ελλάδι διαμονής των, ως και εν λεπτομερεία τα προς εισαγωγήν αντικείμενα κατ’ είδος και ποσότητα. Προκειμένης εισαγωγής επιβατικών αυτοκινήτων, δέον ν’ αναγράφωνται ο τύπος και η μάρκα αυτών, ως και οι αριθμοί πλαισίου και κινητήρος αυτών. 2)Βεβαίωσις του Υπουργείου Συντονισμού, περί αναθέσεως εις έκαστον εξ αυτών καθηκόντων αναγομένων εις τομέα της ειδικότητος του, βάσει των κατ’ ιδίαν προγραμμάτων Τεχνικής Βοηθείας ή περί του ότι ο ετών τυγχάνει εμπειρογνώμων του Οργανισμού Ηνωμένων Εθνών (Ο.Η.Ε.). Η παράδοσις των περί ων πρόκειται ειδών θα πραγματοποιήται κατά τα κεκανονισμένα, επί τη προηγουμένη διασφαλίσει της ταυτότητος αυτών, δι’ ολόκληρον τον χρόνον της εν Ελλάδι παραμονής των υπό την ιδιότητα των εμπειρογνωμόνων. 30.Ζ.δ.4 Είδη παραδιδόμενα στην ελεύθερη χρήση 3)Προσωπική εγγύησις του Υπουργείου Συντονισμού δια την εντός της ως άνω προθεσμίας επανεξαγωγήν των εις ελευθέραν χρήσιν παραδοθέντων ειδών και επιβατικών αυτοκινήτων και δια την περίπτωσιν καθ’ ην ήθελε προκύψει υποχρέωσις καταβολής των αναλογούντων δασμών και λοιπών φόρων, υπό των ως είρηται προσώπων. Τα εκδιδόμενα Δελτία Ελευθέρας χρήσεως, μετά των συνημμένων δικαιολογητικών, δέον όπως αποστέλλωνται εις την Υπηρεσίαν Τελ/κων Ερευνών, ήτις υποχρεούται εις την κατά Νόμον παρακολούθησιν και φύλαξιν αυτών, μέχρις εξοφλήσεώς των. Τα κατά τ’ ανωτέρω εις ελευθέραν χρήσιν παραδιδόμενα επιβατικά αυτοκίνητα επιτρέπεται όπως επανεξάγωνται υπό των κατόχων των, αναχωρούντων εις την αλλοδαπήν, λόγω αδείας κλπ. άνευ περιορισμού τινός, μη ισχύοντος δια την επανεισαγωγήν αυτών του όρου της παραμονής των επί τρίμηνον εις την αλλοδαπήν και μη εξοφλουμένου δια της τοιαύτης προσωρινής επανεξαγωγής του εκδοθέντος Δ.Ε.Χ. Δια την εν λόγω προσωρινήν επανεξαγωγήν δέον όπως ενημερούται εγγράφως η Υπηρεσία Τελ/κων Ερευνών υπό του Τελωνείου Εξόδου.  Ομοία ενημέρωσις δέον όπως πραγματοποίηται και δια την επανεισαγωγήν, υπό του Τελωνείου Εισόδου. Κατά την αρχικήν είσοδον εις την χώραν των εν τη παρούση αναφερομένων προσώπων, δέον όπως καταχωρήται επί των διαβατηρίων αυτών πράξις περί παραλαβής ειδών και επιβατικών αυτοκινήτων εις ελευθέραν χρήσιν. Η πράξις αύτη θα διαγράφηται και το οικείον Δ.Ε.Χ. θα εξοφλήται, άμα τη οριστική επανεξαγωγή απάντων των παραληφθέντων ειδών εις της αλλοδαπήν  Οίκοθεν νοείται ότι περί της τοιαύτης οριστικής επανεξαγωγής δέον όπως ενημερούται η Υπηρεσία Τελ/κων Ερευνών, δια τα καθ’ εαυτήν. Η παρούσα δημοσιευθήτω δια της Εφημερίδος της Κυβερνήσεως. 